Den muslimske verden

Den muslimske verden (eller den islamske verden) har to betydninger. 

I kulturell sammenheng blir begrepet brukt om alle mennesker som tilhører det verdensomspennende fellesskap av de som tilhører religionen islam.Esposito, John L., red. (2009): «Preface», The Oxford Encyclopedia of the Islamic World. Oxford: Oxford University Press. doi:10.1093/acref/9780195305135.001.0001. ISBN 9780195305135. Sitat: «The Oxford Encyclopedia of the Islamic World (OEIW) deals with all aspects of Islam—the world's second largest and fastest-growing religion—and the societies in which it exists, including their religion, politics, economics, everyday life, culture, and thought» Dette fellesskap der medlemmene er kjent som muslimer består av omtrent 1,4–1,6 milliarder mennesker. Dette fellesskapet består ikke av bestemte raser, men er spredt ut blant alle raser; verdens muslimer er kun knyttet sammen ved tilslutningen til en felles religion.

I geografisk og politisk sammenheng (spesielt i historisk sammenheng) brukes begrepet muslimske verden og islamske verden som referanser til geografiske og politiske enheter som er dominert av islam. I denne sammenheng viser begrepet i hovedsak til den islamske termen Dar al-Islam.

Fellesskapet av muslimer er også kjent som ummah.Ordet betyr opprinnelig «folk», «fellesskap»: «Umma» i Encyclopaedia of Islam, Second Edition. Brill Online, 2012. Besøkt 4. februar 2014.  Islamsk tro poengterer enhet og forsvar for alle medtroende, så det ville være å forvente at alle muslimske land skulle samarbeide; men nasjonalistiske strømninger har hatt en tendens til å splitte heller enn å forene muslimske land, spesielt i andre halvdel av det 20. århundre.

 Se også 

  Liste over islamske termer oversatt hovedsakelig fra arabisk
 Muslimsk historie
 Islamsk gullalder
 Hajj
 Organization of the Islamic Conference
 Den arabiske verden
 Den vestlige verden

Referanser

 Eksterne lenker 
 The Islamic World to 1600 et online-læreprogram ved University of Calgary (Canada).

Kategori:Islam